钦定古今图书集成/明伦汇编/人事典/第058卷 > 《修心赋》〈有序〉陈江总
## 钦定古今图书集成/明伦汇编/人事典/第058卷 > 《修心赋》〈有序〉陈江总

“太清四年秋七月，避地于会稽龙华寺。” 此伽蓝者，余六世祖宋尚书右仆射州陵侯元嘉二十四年之所构也。侯之王父晋护军将军彪，昔莅此邦，卜居山阴都阳里，贻厥子孙，有终焉之志。寺域则宅之旧基。左江右湖，面山背壑。东西陵跨，南北纡萦。聊与苦节名僧，同销日月。晓修经戒，夕览图书。寝处风云，冯栖水月，不意华戎莫辨，朝市倾沦。以此伤情，情可知矣。啜泣濡翰，岂摅郁结？庶后生君子，悯余此概焉。

“嘉南斗之分次，肇东越之灵秘，表桧风于韩什，著镇
山于《周纪》。蕴大禹之金书，镌暴秦之石字。太史来而
探穴，锺离去而开笥，信竹箭之为殄，何碔砆之罕值？
奉盛德之鸿祀，寓安禅之古寺，实豫章之旧圃，成黄
金之胜地，遂寂默之幽心，若镜中而远寻，面层阜之
超忽，迩平湖之迥深。”山条偃蹇，水叶浸淫，挂猿朝落，
“饥鼯夜唫。果丛药苑，桃蹊橘林，捎云拂日，结暗生阴，
保自然之雅趣，鄙人间之荒杂。望岛屿之邅回，面江
源之重沓。汎流月之夜回，曳光烟之晓匝。风引蜩而
嘶噪，雨鸣林而翛飒，鸟稍狎而知来，云无情而自合。
尔乃野开灵塔，地筑禅居，喜园超遰，乐树扶疏，经行
藉草，宴坐临渠，持戒振锡，度影甘蔬。坚固之林可逾，
寂灭之场暂如？异曲终而悲起，非木落而愁始，岂降
志而辱身，不露才而扬己？锺风雨之掩霭，倦鸡鸣之
聒耳，幸避地而高栖，冯调御之遗旨，析四辨之微言悟三乘之妙理，遣十缠之系缚，祛五惑之尘滓，久遗
荣于势利，庶忘累于妻子，感意气于畴昔，寄知音于
来祀，何远客之可悲”，私自怜其何已。